text: Noter.
  Denne salme har melodier fælles med Du, Herre Krist og En liden stund.
  Tekst.
  &lt;poem&gt;
  Jeg ved en blomst så favr og fin,
  dens duft gør hjerter glade,
  dens saft er som den klare vin,
  så liflig fin
  som rosens er dens blade.
  Den favre blomst er kærlighed,
  et kunstværk af Guds finger,
  den vokser op, før støv det ved,
  i lønlighed,
  til dejlig den udspringer.
  Den vokser vildt dog kun på jord,
  undtagen i Guds Eden,
  kun dér, ved livets flod, den gror
  og står i flor
  med duft for evigheden.
  Ved brudeblus i Jesu navn
  dog gode råd vi finde,
  thi Paradis er i hans favn:
  sin fødestavn
  skal blomsten atter vinde.
  Velsignelsen af Jesu mund,
  hvor kærlighed er inde,
  omplanter i en salig stund
  på hellig grund
  den blomst hos mand og kvinde.
  De to da vorder ét på ny
  ved kærligheds vidunder,
  som kun forklares over sky,
  hvor lysets by
  på kærlighed sig grunder.
  &lt;/poem&gt;